หลายจังหวัดร่วมจุดเทียนประกอบพิธีทางศาสนา พระผู้เสด็จสู่สวรรคาลัย
หลายจังหวัดทั่วประเทศประกอบพิธีทางศาสนา ร่วมพิธีจุดเทียนส่งเสด็จพระบาทสมเด็จพระเจ้าอยู่หัวในพระบรมโกศ พ่อหลวงของปวงชนชาวไทย สู่สวรรคาลัย โดยมีพสกนิกรทุกหมู่เหล่าพร้อมกันทั้ง จ.เชียงใหม่ จ.แม่ฮองสอน จ.สิงห์บุรี จ.สุราษฏร์ธานี และทัพเรือภาค 1…,เมื่อวันที่ 14 ต.ค. ที่มณฑลพิธีอาคารพุทธสถาน จ.เชียงใหม่ นายปวิณ ชำนิประศาสน์ ผู้ว่าราชการจังหวัดเชียงใหม่ เป็นประธานในพิธีลงนามน้อมถวายบังคม และประกอบพิธีทางศาสนา ทั้ง 5 ศาสนา โดยศาสนาพุทธ เจ้าคณะจังหวัดเชียงใหม่ พร้อมพระเถระชั้นผู้ใหญ่จำนวน 10 รูป ร่วมสวดมาติกา ตามประเพณีไทยพุทธ จากนั้นผู้ว่าราชการ จังหวัดเชียงใหม่ วางผ้าไตรบังสุกุล พระสงฆ์จำนวน 10 รูป ถวายเป็นพระราชกุศล พระบาทสมเด็จพระเจ้าอยู่หัวในพระบรมโกศ เบื้องหน้าพระบรมฉายาลักษณ์,จากนั้นผู้นำศาสนา ทั้งศาสนาอิสลาม ศาสนาคริสต์ ศาสนาซิกส์นามธารี และศาสนาฮินดู ในจังหวัดเชียงใหม่ ได้ประกอบพิธีตามความเชื่อ ของแต่ละศาสนา เพื่อถวายเป็นพระราชกุศล โยมีข้าราชการทุกหมู่เหล่าและประชาชน มาร่วมพิธีจำนวนมาก ในฐานพสกนิกรชาวเชียงใหม่ จากนั้นได้ร่วมกันยืนสงบนิ่ง พร้อมกันเป็นเวลานาน 9 นาที เพื่อถวายเป็นพระราชกุศล และแสดงความจงรักภักดีอีกด้วย,ที่ จ.แม่ฮองสอน นายอดุลย์ นุ้ยภักดี รรท.นายอำเภอแม่สะเรียง พระอัษดิน วิสุทธิจิตโต รักษาการเจ้าอาวาสวัดศรีบุญเรือง ได้นำสามเณรวัดศรีบุญเรือง ทหาร ตำรวจพร้อมพสกนิกรทุกหมู่เหล่า ร่วมสวดมาติกา และ นั่งภาวนาเจริญจิต ประกอบพิธีทางศาสนา ต่อหน้าพระบรมสาทิสลักษณ์ หน้าอุโบสถ เพื่อขอน้อมส่งดวงพระวิญญาณ พระบาทสมเด็จพระเจ้าอยู่หัวในพระบรมโกศ อีกทั้งยัง เป็นการร่วมน้อมรำลึกถึงพระมหากรุณาธิคุณของพระบาทสมเด็จพระเจ้าอยู่หัวในพระบรมโกศ ที่มีต่อวัดศรีบุญเรือง และ พี่น้องประชาชนชาวอำเภอแม่สะเรียง ตลอดจนพสกนิกรชาวไทยทุกหมู่เหล่า ซึ่งทาง คณะพระสงฆ์ สามเณรวัดศรีบุญเรือง ขอสวดพระอภิธรรม ถวายเป็นพระราชกุศลเป็นเวลา 30 วัน ณ วัดศรีบุญเรือง อ.แม่สะเรียง จ.แม่ฮ่องสอน,ขณะที่บริเวณลานเอนกประสงค์หน้าศาลากลางจังหวัดสิงห์บุรี องค์การบริหารส่วนจังหวัดสิงห์บุรี เชิญชวนชาวบ้านร่วมน้อมถวายบังคมในพิธีจุดเทียนส่งเสด็จ พระบาทสมเด็จพระปรมินทรมหาภูมิพลอดุลยเดชในพระบรมโกศ โดยมีพสกนิกรหลายวัยเดินทางมาร่วมในพิธีนี้เป็นจำนวนมาก หลังจากที่ได้ทราบจากเสียงตามสายเทศบาลก่อนหน้าเพียงไม่กี่ชั่วโมง ก็มีประชาชนมาแสดงความระลึกถึงคุณงามความดีที่ตลอดชีวิตของพระองค์ได้ทำเพื่อประชาชนนตลอดมา และอยากจะมาแสดงออกถึงความรักที่มีต่อพ่อหลวง โดยนายพศิน โกมลวิชญ์ ผวจ.สิงห์บุรี เป็นประธานจุดเทียน และส่งต่อไฟให้กับผู้ร่วมพิธี จากนั้นได้ร่วมกันยืนนิ่งสงบรำลึกถึงพระมหากรุณาธิคุณ ส่งเสด็จขอให้พระองค์ท่านได้เสด็จสู่สวรรคาลัย ใกล้จะเสร็จพิธีมีฝนตกลงมาแต่ผู้ร่วมพิธีก็ไม่ย่อท้อ,ส่วนที่วัดไตรธรรมาราม พระอารามหลวง ชั้นตรี ชนิดสามัญ ต.ตลาด อ.เมืองสุราษฎร์ธานี นายอวยชัย อินทร์นาค ผวจ.สุราษฎร์ธานี ประธานฝ่ายฆาราวาส พระธรรมวิมลโมลี เจ้าคณะภาค 16 ประธานฝ่ายสงฆ์ พร้อมด้วย รองผู้ว่าราชการจังหวัดทั้ง 3 ท่าน หัวหน้าส่วนราชการ พ่อค้าประชาชนชาวจังหวัด.สุราษฎร์ธานี นิมนต์พระสงฆ์ทรงสมณศักดิ์ จำนวน 4 รูป ร่วมพิธีบำเพ็ญกุศลสวดพระอภิธรรมถวายพระบรมศพ พระบาทสมเด็จพระปรมินทรมหาภูมิพลอดุลยเดช ซึ่งในส่วนของจังหวัดสุราษฎร์ธานีจะมีการสวดพระอภิธรรมศพตั้งแต่วันนี้ไปจนถึงวันที่ 12 พ.ย.59,ขณะที่ที่ทัพเรือภาค 1พล.ร.ท.สุรศักดิ์ เมธยาภา ผู้บัญชาการทัพเรือภาคที่ 1 ได้นำคณะนายทหารชั้นผู้ใหญ่ และข้าราชการ ในสังกัดกองบัญชาการทัพเรือภาคที่ 1 บำเพ็ญกุศลสวดพระอภิธรรม มนต์บทพระอภิธรรม 7 คัมภีร์ ถวายพระบรมศพพระบาทสมเด็จพระเจ้าอยู่หัวในพระบรมโกศ โดยนิมนต์พระภิกษุ จำนวน 4 รูป นำสวดพระอภิธรรมถวาย โดยข้าราชการได้ร่วมใจกันเจริญจิตตภาวนาเพื่อถวายเป็นพระราชกุศล และเชิญชวนประชาชนร่วมกิจกรรมบำเพ็ญบุญ เพื่อถวายเป็นพระราชกุศล.
หลายจังหวัดทั่วประเทศประกอบพิธีทางศาสนา ร่วมพิธีจุดเทียนส่งเสด็จพระบาทสมเด็จพระเจ้าอยู่หัว ในพระบรมโกศ พ่อหลวงของปวงชนชาวไทย สู่สวรรคาลัย โดยมีพสกนิกรทุกหมู่เหล่าพร้อมกันทั้ง จ.เชียงใหม่ จ.แม่ฮองสอน จ.สิงห์บุรี จ.สุราษฏร์ธานี
ในหลวงสวรรคต,พระเจ้าอยู่หัวสวรรคต,รัชกาลที่ 9 สวรรคต,สิ้นรัชกาลที่ 9,พระบาทสมเด็จพระปรมินทรมหาภูมิพลอดุลยเดช,พระบาทสมเด็จพระเจ้าอยู่หัวในพระบรมโกศ